open-index/open-wikipedia-markdown huggingface dataset:
Aina

**Aina** er et kvinnenavn med flere forskjellige opprinnelser, blant annet dannet av det finske kvinnenavnet *[[Aino]]*. Navnet er også et maorisk mannsnavn.

## Etymologi
Kvinnenavnet *Aina* har mange forskjellige opprinnelser. Det er:
* dannet som en variant av det finske kvinnenavnet *[[Aino]]*, som har opprinnelse i finske *ainoa*, «eneste en». Navnet *Aino* ble oppfunnet av Elias Lönnrot i forbindelse med arbeidet det finske nasjonaldiktet Kalevala. *Aina* betyr «alltid» på finsk.
* en katalansk form av kvinnenavnet *[[Anna]]*, en gresk og latinsk avledning av kvinnenavnet *[[Hannah]]*, som er dannet av hebraiske *channah*, «gunst, nåde».
* et japansk navn dannet av 愛 (*ai*), «kjærlighet», og 菜 (*na*), «grønnsaker».
* et malaysisk kvinnenavn som betyr «vakre øyne».
* et nigeriansk (joruba) kvinnenavn som betyr «vanskelig fødsel».
* et gassisk kvinnenavn som betyr «liv». Navnet brukes også noe som mannsnavn.

*Aina* er også et maorisk mannsnavn som betyr «familie».

## Utbredelse
Navnet *Aina* er kjent brukt i Norden fra midten av 1800-tallet.

Fra slutten av 1800-tallet og gjennom 1900-tallet drev finske lutherske misjonærer omfattende arbeid i Ovamboland i nordlige Namibia. De etablerte skoler, kirker og helseinstitusjoner, og introduserte mange finske personnavn i lokalbefolkningen. Navn som *Saimi*, *Taimi*, *[[Aili]]*, *Hilja*, *[[Helvi]]*, *Toini* ble populære blant Ambo-folket som en del av kristen navnetradisjon.

Navnet *Aina* var vanlig i Norge fra 1960- til 1980-årene og hadde en popularitetstopp med 0,4 % i 1975.

*Aina* er i dag et vanlig navn blant annet i Madagaskar, Namibia og Latvia. *Aina* har også et vanlig navn på jentebarn i Japan og Spania.

|}

## Navnedag
*Aina* har navnedag i flere land, oftest 10. mai. Den norske navnedagen er .

## Kjente personer med navnet
Personene i listen er ordnet kronologisk etter fødselsår.
* Aina Berg (1902–1992), svensk svømmer
* Aina Erlander (1902–1990), svensk lærer
* Aina Muceniece (1924–2010), latvisk forsker
* Aina Moll Marquès (1930–2019), spansk filolog og politiker
* Aina Karlsone (1935–2012), latvisk kunstner
* Aina Schiøtz (født 1947), norsk historiker og forsker
* Aina Bartmann (født 1959), norsk politiker
* Aina Basso (født 1979), norsk historiker og forfatter
* Aina Stenersen (født 1983), norsk FrP-politiker
* Aina Kusuda (født 1989), japansk skuespiller og sanger
* Aina Aiba (født 1988), japansk stemmeskuespiller og sanger
* Aina Hashimoto (født 1992), japansk sanger og skuespiller
* Aina More (født 1992), britisk skuespiller og sanger
* Aina Takeuchi (født 1991), japansk ishockeyspiller
* Aina Suzuki (født 1995), japansk stemmeskuespiller
* Aina Cid (født 1994), spansk roer
* Aina Abiodun, nigeriansk-amerikansk filmskaper
* Aina Beck, amerikansk-norsk moteskaper
* Aina Buforn, spansk fotograf
* Aina Puce, amerikansk-australsk professor i psykologi
* Aina Rakotobe, musiker
* Aina Roxx, britisk sanger

## Referanser


## Eksterne lenker
*
John B. Anderson

**John Bayard Anderson** (1922&ndash;2017) var en amerikansk advokat og politiker. Han representerte sine hjemtrakter rundt Rockford i det nordvestre Illinois i Representantenes hus fra 1961 til 1981. Han tilhørte Det republikanske parti. I 1980 var han uavhengig kandidat ved det amerikanske presidentvalget og oppnådde 6,6 prosent av stemmene. Han ble regnet som den mest sentrumsliberale av de tre kandidatene, som i tillegg til ham selv var Jimmy Carter og Ronald Reagan. John B. Anderson var svensk-amerikaner på begge sider av slekten.

## Referanser


## Eksterne lenker
* 
*
Øye for øye

Uttrykket «**øye for øye**» (hebraisk: **עין תחת עין**), ofte brukt sammen med «**tann for tann**», er et sitat fra Andre Moseboks 21. kapittel vers 23–27  Der definerer Moseloven straffer for skader i kamp og liknende, og fastslår at den som tar en annens øye, skal bøte med det samme tapet og gi fra seg sitt eget som en kompensasjon. Uttrykket forekommer fire ganger i den norske bibeloversettelsen.

## Referanser
Semir Štilić

**Semir Štilić** (født 8. oktober 1987 i Sarajevo) er en bosnisk fotballspiller som spiller for FK Željezničar Sarajevo.

## KKS Lech Poznań
Den 11. juni 2008 signerte Semir en fireårskontrakt med Lech Poznań. Før han kom til Lech ble han koblet til en del andre store europeiske klubber, blant disse Dinamo Zagreb, Arsenal FC, Eintracht Frankfurt og Trabzonspor.

Gjennom den raske og talentfulle spillestilen sin blir han ofte sammenlignet med Luka Modrić. Tilbake i Bosnia ble han nominert som beste spiller i den bosniske ligaen, allerede som 20-åring.

Semir scoret første gang for Lech i en kvalifiseringskamp til UEFA-cupen mot aserbajdsjanske *FK Khazar Lenkoran*.

## Referanser


## Eksterne lenker
* 
* Lech Poznań – Spillere og trenere
National Scenic Area

**National Scenic Area** (NSA) er et område i Skottland som er definert som et viktig verneområde på grunn av vakker natur. National Scenic Area tilsvarer Area of Outstanding Natural Beauty som er i bruk i England, Wales og Nord-Irland. NSA-områdene administreres av Scottish Natural Heritage.

Det er pr 2008 40 slike verneområder i Skottland. De dekker et totalt landareal på 10&nbsp;05 km² og et marint areal på 3&nbsp;579&nbsp;km².

## Referanser
Skuleggen

**Skuleggen** er et fjell i Lesja kommune i Innlandet. Det har en høyde på 1&nbsp;721 meter over havet.

## Se også
* Liste over Norges høyeste fjell

## Referanser
Ersfjord

**Ersfjord** eller **Ersfjorden** kan vise til:

* Ersfjorden (Senja) – en fjord på Senja i Senja kommune i Troms og Finnmark
** Ersfjord (Senja) – ei bygd innerst i Ersfjorden i Senja kommune i Troms og Finnmark
* Ersfjorden (Tromsø) – en fjord på Kvaløya i Tromsø kommune i Troms og Finnmark
** Ersfjordbotn – et tettsted innerst i Ersfjorden, Tromsø kommune i Troms og Finnmark
Ekteskap i swahilikulturen

**[[Ekteskap]]et** er en svært viktig del av **[[swahili (folk)|swahilikulturen]]**. Det regulerer samliv, seksualitet og status, og blir sett på som en obligatorisk del av livet for en swahili. Som i andre kulturer er tradisjonene i utvikling og det er ikke alt som er slik det var før. Det er også stor variasjon mellom ulike deler av den swahiliske kulturen. All swahilisk ekteskapstradisjon har likevel det islamske grunnlaget til felles. Sharialovene og Koranen med Muhammed som forbilde gir spesifikke signaler for hvorledes en muslim skal leve, også når det gjelder ekteskapet.

Det er ikke før en har giftet seg at en går over til å bli en skikkeleg voksen mann eller kvinne. Giftemålet kan sies å være den siste overgangsriten for å bli voksen, sjølv om en også i ettertid må vise at en er fruktbar og får barn.

## Se også
*Swahili (folk)
*Lamu
*Zanzibar
Illstigegga

**Illstigegga** er en fjellrygg med flere topper i Fjord kommune i Møre og Romsdal. Fjellet ligger  i Reinheimen nasjonalpark, nær grensa mot Rauma kommune. Den østre toppen er høyest med 1&nbsp;720 meter over havet, mens den midtre toppen er på 1&nbsp;668 moh. og Vestre Illstigegga 1&nbsp;679 moh.

## Se også
* Liste over Norges høyeste fjell

## Fotnoter



## Referanser
Sjøvdøla

**Sjøvdøla** er et fjell vest for Eikesdalsvatnet i Molde kommune i Møre og Romsdal. Toppen har en høyde på  meter over havet.

## Fotnoter



## Referanser




## Eksterne lenker
* romsdal.com - *Sjøvdøla* informasjonsside
* Kristiansund og Nordmøre turistforening – *Fellestur til Sjøvdøla (10.05.2008)*
Breikvamsnosi

**Breikvamsnosi**(også skrevet *Breidkvamsnosi*) er et fjell i Årdal kommune i Sogn og Fjordane. Det ligger nordvest for innsjøen Tyin og har en høyde på  meter over havet.

## Se også
* Liste over Norges høyeste fjell

## Referanser
Junior Eurovision Song Contest 2006

**Junior Eurovision Song Contest 2006** var den fjerde utgaven av Junior Eurovision Song Contest, EBUs sangkonkurranse for barn og unge fra åtte til femten år. 2. desember 2006 ble konkurransen sendt direkte fra Sala Polivalenǎ i București i Romania. Den rumenske allmennkringkasteren TVR var arrangør, i blant annet konkurranse med nederlandske AVRO. Russland vant konkurransen for første gang – med sangen «Vesenniy jazz» (*vår-jazz*), framført av tvillingsøstrene Tolmatsjovy. 

15 land deltok, og det var store utskiftinger i startfeltet dette året. Blant annet trakk de skandinaviske allmennkringkasterne seg i protest mot konkurransens form. Også Latvia og Storbritannia trakk seg. Tre land debuterte: Portugal og Ukraina, mens Serbia debuterte som selvstendig nasjon. Kypros vendte tilbake til konkurransen etter å ha måttet stå over året før. Sendingen ble sendt også direkte i Andorra og Bosnia-Hercegovina, mens Australia sendte showet 1. januar 2007.

## Hendelser
De tre skandinaviske allmennkringkasterne NRK, DR og SVT trakk seg fra JESC dette året og begrunnet avgjørelsen med at konkurransen legger for stort press på de deltakende barna. I stedet gjenopplivet kringkasterne MGP Nordic. Sverige deltok likevel i JESC dette året, siden den kommersielle kringkasteren TV4 tok over senderettighetene fra SVT og sendte en deltaker til konkurransen. Verken Norge eller Danmark har deltatt i Junior Eurovision Song Contest siden. 

Kroatiske HRT deltok i 2006, men kunngjorde at den ville trekke seg fra og med 2007. Bakgrunnen var delvis at de ville ha fått en bot fra EBU, siden HRT ikke viste konkurransen direkte på en nasjonalt tilgjengelig tv-kanal. 

## Deltakere

## Poengtavle

### 12 poeng
Under er en liste alle land som fikk 12 poeng.

* Alle land fikk 12 poeng på begynnelsen av avstemningen, for å forhindre at noen fikk null poeng.

## Kart

## Se også
* Eurovision Song Contest 2006
* MGP Nordic 2006

## Referanser


## Eksterne lenker
* Junior Eurovision Song Contest – hjemmeside
Hans Schöchlin

**Hans W. Schöchlin** (født 6. mars 1893, død 3. juni 1978) var en sveitsisk roer som deltok i de olympiske leker 1928 i Amsterdam.

Schöchlin ble olympisk mester i roing under OL 1928 i Amsterdam. Han vant toer med styrmann sammen med Karl Schöchlin og Hans Bourquin som var styrmann.

## OL-medaljer
*  1928  Amsterdam - **Gull** i roing, toer med styrmann  Sveits

## Referanser


## Eksterne lenker
*
Junior Eurovision Song Contest 2007

**Junior Eurovision Song Contest 2007** var den femte utgaven av Junior Eurovision Song Contest, EBUs sangkonkurranse for barn og unge. Konkurransen ble arrangert i Ahoy Rotterdam i Rotterdam i Nederland lørdag 8. desember 2007. Nederland ble valgt som arrangør av konkurransen 13. juli 2006 av Den europeiske kringkastingsunion, og Rotterdam ble valgt 11. september 2006. Algemene Vereniging Radio Omroep (AVRO) vant konkurransen over Kroatisk radio og televisjon (HRT) fra Kroatia (som ikke ble med) og Cyprus Broadcasting Corporation fra Kypros. Kypros ble valgt som arrangør for konkurransen de påfølgende året. Budsjettet for sendingen var 2 millioner britiske pund (rundt 20 millioner norske kroner).

Belarus vant med ett poeng over Armenia. Det var Belarus’ andre seier, den første var i 2005. Etter seieren var Belarus Junior Eurovisions beste nasjon, og det første landet med to seiere. Landet ble trukket til å framføre sist i konkurransen, og det samme skjedde i 2005.

## Deltakere

## Poengtavle

### 12 poeng
Under er en liste over alle land som fikk 12 poeng.

* Alle land ble gitt 12 poeng før stemmegivingen for å forhindre at noen fikk null poeng.

## Kart

## Se også
* Eurovision Song Contest 2007
* MGP Nordic 2007

## Referanser


## Eksterne lenker
* Junior Eurovision Song Contest's hjemmeside
Vollsetskåla

**Vollsetskåla** er et grensefjell mellom Stryn kommune i Vestland og Stranda i Møre og Romsdal. Det har en høyde på 1&nbsp;719 meter over havet.

## Se også
* Liste over Norges høyeste fjell

## Referanser
Junior Eurovision Song Contest 2008

**Junior Eurovision Song Contest 2008** eller **JESC 2008** var den sjette utgaven av Junior Eurovision Song Contest og ble arrangert i Limassol i Kypros 22. november 2008. 15 land deltok i konkurransen dette året. Israel, og Bosnia-Hercegovina skulle delta, men trakk seg før fristen. Polen hadde planer om å delta, men de gjorde ikke det. Aserbajdsjan skulle debutere og trakk seg etter fristen og måtte betale til EBU. Det er første gang det ble ingen debuter. 

Georgia vant konkurransen for første gang, med sangen «Bzz …», framført på et fiktivt språk av gruppa Bzikebi. Det er også første gang en sang framført på et fiktivt språk vinner i Eurovisions historie.

## Arrangør
Kypros ble valgt som arrangør av konkurransen, i konkurranse med Portugal, Serbia, Sverige og Ukraina.

## Bidrag
Startlista ble trukket i tidlig oktober. Alle land fikk 12 poeng i starten av stemmegivingen. Ukraina sendte ikke finalen direkte, fordi det var Holodomor-dagen samme dag som finalen var.

### Startliste

## Stemmegivning

### 12 poeng

## Se også

* Eurovision Song Contest 2008
* Eurovision Dance Contest 2008
* MGP Nordic 2008
* Melodi Grand Prix junior 2008
* Norsk Melodi Grand Prix 2008

## Eksterne lenker
* Offisiell nettside for Junior Eurovision Song Contest
Kvitegga

**Kvitegga** eller *Kviteggja* er et fjell i Stranda og Volda kommuner i Møre og Romsdal. Det har en høyde på  meter over havet. Fjellet strekker seg mellom den befolkede Nibbedalen i øst og Blådalen på høyfjellet i vest.

Kvitegga er med god margin det høyeste fjellet i Sunnmørsalpene, og toppen er også det høyeste punktet i Volda kommune. Men høyden vil variere noe over tid siden toppen av fjellet er dekket av en isbre. Nyere kart viser ikke høyden på fjellet, men øverste høydekurve er 1700&nbsp;meter. I 2008 viste måling med gps 1708 moh. med 1&nbsp;meter feilmargin. Høyden oppgis av Kartverket til 1700,32 moh. Fjellet har et trigonometrisk punkt på 1691&nbsp;moh., som ikke er fjellets høyeste punkt.

Målt etter primærfaktor er fjellet det 10. høyeste i landet. Fjellet Hornindalsrokken ligger rett vest for Kvitegga.
__NOTOC__
## Se også
* Liste over Norges høyeste fjell
* Liste over fjell i Skandinavia

## Fotnoter



## Referanser




## Eksterne lenker
* Fjellside.com Kvitegga
Xilinx

**Xilinx** er verdens største utvikler og produsent av FPGA (field-programmable gate array). Selskapet ble grunnlagt i 1984. De har 2 hovedkategorier av FPGAer: Virtex og Spartan, hvor Virtex er høy-ytelseskategorien.

## Referanser


## Eksterne lenker
* 
*
Ceciliekruna

**Ceciliekruna** er et fjell i Stryn kommune i Sogn og Fjordane. Den høyeste toppen er den nordre, som har en høyde på  meter over havet. Den søndre toppen er på  og like sørvest for fjellet ligger en navnløs topp på  

## Se også
* Liste over Norges høyeste fjell

## Fotnoter



## Referanser
John Lander

**John Gerard Heath Lander** (født 7. september 1907, død 25. desember 1941) var en britisk roer som deltok i de olympiske leker 1928 i Amsterdam.

Lander ble olympisk mester i roing under OL 1928 i Amsterdam. Han vant firer uten styrmann sammen med Edward Vaughan Bevan, Richard Beesly og Michael Warriner. Den britiske båten vant med tiden 6.36,0 en sekund raskere en sølvvinnerne fra USA.

## OL-medaljer
* OL 1928  Amsterdam -  **Gull** i roing, firer uten styrmann (Storbritannia)

## Referanser


## Eksterne lenker
*
Farsund by

**Farsund** by er kommunesenteret i Farsund kommune, og en by i Agder med  innbyggere per 1. januar . SSB regner Farsund by som et tettsted.

Farsund by vokste fram ved det farbare sundet, derav navnet Farsund. På 1500 og 1600-tallet ble Farsund ofte besøkt av utenlandske handelsskip som søkte ly i havnen, eller havarister som måtte inn og få reparert skader som var pådratt rundt de værharde stedene Lista og Lindesnes. Etterhvert ble handel stadig viktigere. Hummereksport til Holland var en viktig næring. Men det var først mot slutten av 1700-tallet at Farsund vokste fram som en handels- og sjøfartsby, en by som var godt kjent ute i verden. I 1795 ble strandstedet annerkjent som ladested.

Mye av æren for Farsunds fremgang på den tiden var Jochum Brinch Lund, og han regnes da også som Farsund bys grunnlegger (ladested i 1795). Lund bodde i bygget som i dag huser Nordea Bank, og de fire trærne han hadde i hagen pryder i dag byvåpenet. Han bygget også paleet Husan, Sørlandets vakreste trebygning, som, i rekonstruert form etter brann, i dag huser byens rådhus og er innbyggernes storstue. Sjøfartsbyen Farsund var viden kjent, med skip på alle verdenshavene. Farsund var i mellomkrigstiden verdens største sjøfartsby, målt i tonnasje pr. innbygger.

I dag framstår Farsund som en sørlandsby med bygårder av tre i sveitserstil og murhus i jugendstil.

Farsund gjestehavn er flere år på rad kåret til landets beste gjestehavn.

## Referanser


## Eksterne lenker
*
Hans Bourquin

**Hans Bourquin** (født 16. oktober 1914, død 1998) var en sveitsisk roer som deltok i de olympiske leker 1928 i Amsterdam.

Bourquin ble olympisk mester i roing under OL 1928 i Amsterdam. Han var styrmann på båten som vant toer med styrmann, roerne var Hans Schöchlin og Karl Schöchlin.

## OL-medaljer
*  1928  Amsterdam - **Gull** i roing, toer med styrmann  Sveits

## Referanser


## Eksterne lenker
*
Sidsel Walstad

**Sidsel Walstad**  (født 5. september 1972 i Levanger, oppvokst i Trondheim) er en norsk harpist. 

Helt fra de første harpeforsøkene som 9 år gammel Trondheims-jente hadde Sidsel målet klart: Hun skulle bli harpist! Og slik ble det.

Etter studier i Oslo, Indiana og København, har hun levd ut drømmen sin som en ettertraktet musiker, både som solist med egne prosjekter og som kammermusiker. Hun er også soloharpist i Kringkastingsorkestret, noe hun tidligere har vært i Den Norske Operas Orkester.

Noe av det mest spennende med Sidsel er likevel hennes evne til å krysse genre-grenser og sprenge rammene for hva harpemusikk kan være. Ikke minst i bruken av elektrisk harper har hun vært en pionér i å utforske nye musikalske landskaper, hvor fuzz og funky rytmer er musikalske elementer på linje med den mer tradisjonelle harpeklangen. Denne musikalske allsidigheten har ført til samarbeid med musikere og artister fra de fleste musikalske leire: Stian Carstensen, Stig Brenner, Ibou Cissokho, Karpe, Ne-Yo, Sissel Kyrkjebø, Silje Nergaard, Solveig Kringlebotn, Secret Garden, Helene Bøksle og mange flere. Det har også ført henne ut på turnéer i inn- og utland og til en mengde festivaler.

Høsten 2018 debuterte hun med albumet “sidsel”, et album med den elektriske harpen i fokus. Sammen med Arild Torvik og Marcus Lewin på trommer og elektronikk har hun laget instrumental popmusikk med elharpen i hovedrollen. Det skapte stor interesse i media og ikke minst blant publikum. I forbindelse med albumet spilte Sidsel en utsolgt release-konsert på Belleville, Cosmopolite i Oslo.

Et annet spenstigst prosjekt Sidsel har vært med på, er samarbeidet med” is-musikeren” Terje Isungset. På hans initiativ var Sidsel med på utviklingen av ulike isharper, og de har spilt sammen rundt omkring som f eks: inne i en isbre i Italia, på fjelltoppene omkring i Geilo, Ål og i Washington i USA!

Sidsel er rett og slett en harpist helt utenom det vanlige. En artist som overrasker og trollbinder sitt publikum.

## Utvalgte solistkonserter
* Solist med TrondheimSolistene
* Solist med Det Norske Kammerorkester
* Solist med Trondheim Symfoniorkester
* Solist med KORK
* Solist med Stavanger Symfoniorkester
* Solist under Ice Music Festival, Geilo
* Solist under Ice Music Festival, Val Senales (Italia)
* Solist ved Bodø Sinfonietta
* Solistkonsert i Store Studio, NRK
* Debutkonsert i Oslo med støtte fra Rikskonsertene
* Debutkonsert i København

## Utvalgte diskografi

* Ginastera harpe konsert med KORK (LAWO) 2019
* Sidsel – solo album for elektriske harper/trio. (Sidsel Music) 2018
* Deilig er jorden – juleplate (Sony BMG) 2009
* Dance of the elves – med Cecilie Løken, fløyte – 2002 (Magic Flute)

## Eksterne lenker
* 
*
Hnoss

**Hnoss** eller **Noss** («klenodium») er en av åsynjene (gudinnene) i norrøn mytologi og nevnes av Snorre Sturlason i *[[Den yngre Edda]]*. Hun er datteren til Frøya og Od. Hun hadde en søster, Gersemi/Gjerseme («dyrbarhet»). Det er hevdet at både Gersemi og Hnoss egentlig bare er aspekter av Frøya 

## Referanser
Funafuti

**Funafuti** er en korallatoll i øystaten Tuvalu, og regnes som landets hovedstad. Regjeringen sitter i byen/bydelen Vaiaku på Fongafale. Ved folketellingen i 2002 var innbyggertallet 4&nbsp;492, noe som gjør Funafuti til landets mest folkerike atoll.

Det er en smal landstripe mellom 20 og 400 meter bred som omringer en stor lagune, 18 km lang og 14 km bred. Med sine 275 km² er den Tuvalus klart største lagune. Landarealet for de over 30 øyene og holmene utgjør totalt 2,4 km², mindre enn 1&nbsp;% av atollens samlede areal.

Den mest berømte bygningen er kirken. Blant andre severdigheter er restene av et amerikansk fly som krasjet på Funafuti under andre verdenskrig, da amerikanske styrker brukte rullebanen på Funafuti under forsvaret av Gilbertøyene og Marshalløyene. USA gjorde krav på Funafuti en gang på 1800-tallet, inntil man inngikk en vennskapsavtale i 1979, som trådte i kraft i 1983.

Den største øya er Fongafale, der det finnes fire byer, en av disse er Vaiaku, der Tuvalus regjering og parlamentet "Fale I Fono" har sitt sete. Fongafale og Vaiaku omtales iblant som Tuvalus hovedstad, men offisielt er hele atollen Funafuti hovedstad i landet.

Atollen har også en internasjonal flyplass, Funafuti internasjonale lufthavn.

## Byer på Funafuti
Byene på atollens øyer med innbyggertall per 2002:

### Fungafale (sentrale Funafuti)
*Fakaifou 1007 
*Senala 589 
*Alapi 1024 
*Vaiaku 516 

### Øvrige Funafuti
Inkludert halvøya Tengako i nord

*Lofeagai 399 
*Teone 540 
*Tekavatoetoe 343 

### Funafala
*Funafara 22 

### Amatuku
*Amatuku 52 

## Funafuti naturvernområde
I juni 1996 ble det opprettet et naturvernområdet langs revets vestre rand. Det består av seks øyer, og arealet oppgis til 33 km², som tilsvarer 20&nbsp;% av Funafutis areal. Landarealet til de seks øyene er 8 hektar (0,08 km²). 

Øyene, fra nord til sør, med oppgitt areal i hektar:
*Tepuka Vilivili 3 
*Fualopa 2 
*Fuafatu 0,2 
*Vasafua 0,5 
*Fuakea 1,5 
*Tefala 1 

## Funafutis øyer
Det er minst 30 øyer i atollen. Den største er Fongafale, fulgt av Funafala. Minst tre av øyene er bebodd, hovedøyen Fongafale i øst, Funafala i sør og Amatuku i nord.

* Amatuku
* Avalau
* Falaoigo
* Fale Fatu (eller *Falefatu*)
* Fatato
* Fongafale
* Fuafatu
* Fuagea
* Fualefeke (eller *Fualifeke*)
* Fualopa
* Funafala
* Funamanu
* Luamotu
* Mateika
* Motugie
* Motuloa
* Mulitefala
* Nukusavalevale
* Papa Elise (eller *Funangongo*)
* Pukasavilivili
* Te Afuafou
* Te Afualiku
* Tefala
* Telele
* Tengako (halvö på Fongafale)
* Tengasu
* Tepuka
* Tepuka Vili Vili
* Tutanga
* Vasafua

## Referanser
Palais du Luxembourg

**Palais du Luxembourg** er et palass i Paris' 6. arrondissement, og ligger i parken Jardin du Luxembourg. Palasset huser i dag senatet, men ble opprinnelig oppført for dronning Maria av Medici av Salomon de Brosse. Utsmykningen ble utført av Nicolas Poussin og Philippe de Champaigne. Da palasset ble ferdig, var imidlertid Maria av Medici blitt landsforvist.

Maria av Medici overlot i 1642 palasset til sin yngre favoritsønn Gaston av Orléans, som døde i 1660. Palasset var 1660-1694 residens til dennes datter Elisabeth Marguerite av Orleans og tilhørte deretter kronen, innen det i 1715 ble den offisielle residens for Marie Louise Élisabeth av Orléans. Palasset var i den tiden kjent for dets eiers skandaløse privatliv, blant annet arrangerte hun tablåer der hun eksponerte sin kropp utkledt som mytologiske figurer. 

Mellom 1750 og 1779 var Palais du Luxembourg et offentlig museum som holdt åpent for allmenheten to dager ukentlig. Det tilhørte sa Ludvig XVIs bror greve Ludvig av Provence. Under den franske revolusjon var det en tid benyttet som fengsel til det ble regjeringsbygning for Direktoriet. Det har siden den gang vært regjeringsbygning, blant annet under Napoleons tid som førstekonsul 1799-1804. 

Deretter ble det i 1804 sete fer senatet. Fra 1818 ble Luxembourgpalasset også benyttet til statens samling av arbeider av ledende kunstnere. Den ble flyttet i 1885 til en orangerifløy, begynnelsen til Musée du Luxembourg. 

Under andre verdenskrig var det 1940-1944 rekvirert av Hermann Göring som hovedkvarter for Luftwaffe i Frankrike, og ble residens for Hugo Sperrle, som ble kjent for sitt luksusliv der. Det ble utsett til festning under tyskernes forsvar av Paris, men fikk bare begrensede skader. 

Palais du Luxembourg var så sete for fredskonferensen i Paris i 1946.

## Referanser


## Eksterne lenker
Knut Espen Solberg

**Knut Espen Solberg** (født 12. juli 1973) er en norsk oppdagelsesreisende og sivilingeniør. Han er utdannet sivilingeniør i marin teknikk ved NTNU. Han er kjent for å ha vært involvert i prosjektene «I Roald Amundsens fotspor - 100 år etter» og «Smeltende Arktis». Prosjektene har resultert i TV-serier og to bøker. I tillegg til å belyse konsekvensene klimaforandringen har på befolkningen i Arktis, har han kartlagt nordboernes/vikingenes fangstplasser på Nordgrønland.

Han fikk i 2016 en kanadisk pris for utvikling av sikkerhetsutstyr i Arktis.

;Utgivelser:
**I Roald Amundsens fotspor*, Cappelen Damm, 2006 ISBN 9788202263614
**Smeltende Arktis*, Cappelen Damm, ISBN 9788202287290

## Referanser
Passiv transport

**Passiv transport** er transport av stoffer gjennom en cellemembran ved hjelp av kanalproteiner – som passivt, uten bruk av energi, former en «kanal» gjennom membranen – heller enn bærerproteiner – som aktivt, med forbruk av energi, «bærer» et molekyl gjennom membranen.  Passiv transport omfatter blant annet diffusjon og osmose.

## Diffusjon gjennom lipidlaget
Fettløselige stoffer løser seg i fosfolipidlaget og diffunderer gjennom. Diffusjonen skjer alltid med stoffets konsentrasjonsgradient. Kjønnshormoner, fettsyrer og oksygen er blant de stoffene som kan passere membranen på denne måten.

## Diffusjon gjennom vannfylte proteinkanaler
Ioner er vannløselige og kan derfor ikke passere fosfolipidlaget. De diffunderer gjennom væskefylte ionekanaler i cellemembranen. Transporten er passiv dersom det skjer med stoffets konsentrasjonsgradient. De ulike ionekanalene slipper bestemte ioner gjennom, og en ionekanal som lar for eksempel bare natriumioner passere, blir derfor kalt en natriumkanal.

## Binding til transportproteiner
En spesifikk type molekyl bindes til transportproteiner i cellemembranen, som så endrer form og dermed frakter molekylet over på andre siden.  Dette skiller seg fra diffusjon ved å være spesifikk og ha begrenset kapasitet. Denne prosessen ligner aktiv transport, men skiller seg fra den ved at prosessen går uten tilførsel av energi.

Blant de viktigste transportproteinene finner vi dem som frakter glukose og aminosyrer over cellemembranen.

## Osmose
Vann kan diffundere både gjennom fosfolipidlaget og gjennom vannfylte proteinkanaler. Vannmolekylene er polare, men små, derfor kan de bevege seg mellom fosfolipidlaget. I tillegg har cellemembranen vannfylte proteinkanaler (akvaporiner) som slipper vann gjennom.

Osmose er diffusjon av vann gjennom en semipermeabel membran fra et område med en løsning med høy konsentrasjon av vann til et område med en løsing av lav vannkonsentrasjon.

Over tid vil dermed områdene på begge sider av membranen ha lik konsentrasjon av stoff som kan gå gjennom denne. Større molekyler kan derimot bli stengt ute. Cellevegger er eksempel på halvgjennomtrengelige membraner der osmose forekommer.
Henry Pearce

**Henry Robert «Bobby» Pearce** (født 30. september 1905 i Sydney i Australia, død 20. mai 1976 i Toronto i Canada) var en australsk roer som deltok i de olympiske leker 1928 i Amsterdam og 1932 i Los Angeles.

Pearce ble olympisk mester i roing under OL 1928 i Amsterdam. Han vant singelsculler foran amerikaneren Kenneth Myers. Fire år senere, under OL 1932 i Los Angeles vant han sin andre olympiske gullmedalje i singelsculler denne gangen foran William Miller fra USA.

## OL-medaljer
* OL 1928  Amsterdam -  **Gull** i roing, singelsculler
* OL 1932  Los Angeles -  **Gull** i roing, singelsculler

## Referanser


## Eksterne lenker
*
Star Wars Jedi Knight: Jedi Academy

***Star Wars Jedi Knight: Jedi Academy*** er et første- og tredjepersonsskytespill, som er etterfølgeren til Jedi Knight 2: Jedi Outcast. Det ble utviklet av Raven Software og publisert av LucasArts i Nord-Amerika og av Activision i resten av verden. Jedi Academy ble sluppet ut i september 2003.

I spillet styrer man Jaden, den nye Padawanen til Kyle Katarn, som skal fortsette kampen mot *The New Empire*. Det nye med *Jedi Academy* er at ute i spillet kan man få et valg mellom å være god, eller gå over til den mørke siden.
## Referanser

## Eksterne lenker
* 
*   
*
Dahod (distrikt)

**Dahod** (gujarati: દાહોદ જિલ્લો) er et distrikt i den indiske delstaten Gujarat. Distriktets hovedstad er Dahod. 

## Demografi
Ved folketellingen i 2011 var det  innbyggere i distriktet, mot  i 2001. Den urbane befolkningen utgjør 8,99 % av befolkningen.

Barn i alderen 0 til 6 år utgjorde 18,95 % i 2011 mot 20,41 % i 2001. Antallet jenter i den alderen per tusen gutter er 937 i 2011 mot 967 i 2001. 

## Referanser


## Eksterne lenker
*
Harare internasjonale lufthavn

**Harare internasjonale lufthavn**  er hovedflyplassen i Harare, Zimbabwe. Flyplassen drives av Civil Aviation Authority of Zimbabwe og er hovedbasen til Air Zimbabwe. Rullebanen er med sine 4&nbsp;725&nbsp;m en av de lengste i Afrika.
 
## Ruter
*Air Botswana (Gaborone)
*Air Malawi (Lilongwe, Blantyre)
*Air Zambezi (Bulawayo)
*Air Zimbabwe (Beijing, Blantyre, Bulawayo, Dar-es-Salaam, Dubai, Johannesburg, Lilongwe, London-Gatwick, Lubumbashi, Lusaka, Mauritius, Nairobi, Singapore, Victoria Falls)
*British Airways
** flys av Comair (Johannesburg)
*Ethiopian Airlines (Addis Ababa)
*Kenya Airways (Maputo, Nairobi)
*Linhas Aéreas de Moçambique (Maputo)
*South African Airways (Johannesburg)
*TAAG Angola Airlines (Luanda, Lusaka)

### Frakt
*Avient Aviation

## Referanser


## Eksterne lenker
* Official Site  (official site)
*
Master of Puppets (sang)

**«Master of Puppets»** er den første singelen fra Metallicas tredje studioalbum fra 1986 med samme navn. Sangen har en lang instrumental del som starter etter ca. tre og et halv minutt inne i sporet. På B-siden av den originale «Master of Puppets» singlen er sporet «Welcome Home (Sanatarium)».

## Tekst
I et intervju forklarer frontmann James Hetfield at sangen i hovedsak handler om narkotika. Hvordan ting fort kan forandre seg rundt deg, og om hvordan narkotikaen plutselig kontrollerer deg istedenfor at du kontrollerer narkotikaen.

Linjen «Chop your breakfast on a mirror» er en referanse til det å gjøre klar kokain.

## Priser
Sangen har blitt rangert som den tredje beste Heavy metal sangen noensinne av VH1.

I mars 2005 rangerte Q Magazine «Master of Puppets» som nummer 1 på sin liste over 100 Greatest Guitar Tracks. Sangen ble rangert som nummer #2 i Martin Popoffs bok *[[The Top 500 Heavy Metal Songs of All Time]]*. Popoff kom frem til dette resultatet ved å la over 18&nbsp;000 musikere, metal-fans og journalister sende inn sine favorittsanger.
Den ble nylig kåret til å ha tidenes beste riff av Total Guitar. I Rolling Stone sin liste over de 100 beste gitarsangene kom «Master of Puppets» på en 33.-plass.

## Coverversjoner
*Ugly Kid Joe spilte sangen på albumet *[[Metallic Attack: Metallica - The Ultimate Tribute]]*
*Green Day har spilt en coverversjon av sangen på forskjellige konserter. 
*Therapy? har spilt sangen som en åpening til konsertene, noe som vanligvis leder til deres egen sang "Potato Junkie".
*Trivium spilte «Master of Puppets» på albumet *Master of Puppets: Remastered*, som en hyllest til bandet. Sangen var også med på gjen-utgivelsen av albumet *[[Ascendancy (album)|Ascendancy]]*. Trivium spiller også denne sangen regelmessig på sine konserter
*Primus har også spilt denne sangen flere ganger på sine konserter.
*Sum 41 spilte sangen på MTV Icon gallaen i 2003. 
*Dream Theater coveret denne sangen og resten av *Master of Puppets* albumet som en hyllest til Metallica. 
*Det finske metal bandet Apocalyptica spilte en coverversjon av sangen på albumet *Plays Metallica by Four Cellos*
*Anthrax brukte et kort segment av Master of Puppets i deres sang «I'm the Man».

## Referanser


## Eksterne lenker
*
Bruno Müller

**Bruno Müller** (født 11. oktober 1902, død 8. juni 1975) var en tysk roer som deltok i de olympiske leker 1928 i Amsterdam.

Müller ble olympisk mester i roing under OL 1928 i Amsterdam. Han vant toer uten styrmann sammen med Kurt Moeschter.

## OL-medaljer
* OL 1928  Amsterdam -  **Gull** i roing, toer uten styrmann (Tyskland)

## Referanser


## Eksterne lenker
*
Charles McIlvaine

**Charles Joseph McIlvaine** (født 6. august 1903, død 30. januar 1975 i Broward County i Florida) var en amerikansk roer som deltok i de olympiske leker 1928 i Amsterdam.

McIlvaine ble olympisk mester i roing under OL 1928 i Amsterdam. Han vant dobbeltsculler sammen med Paul Costello.

## OL-medaljer
* 1928  Amsterdam -  **Gull** i roing, dobbeltsculler

## Referanser


## Eksterne lenker
*
Dubrovnik lufthavn

**Dubrovnik lufthavn** , også kalt **Čilipi lufthavn**, er en internasjonal lufthavn i Dubrovnik, Kroatia. Flyplassen ligger ca. 15,5 km utenfor Dubrovnik sentrum, i bydelen Čilipi. 

## Statistikk

## Ruter
* Aer Lingus (Dublin) [sommerrute]
* Aeroflot (Moskva-Sjeremetjevo)
* Austrian Airlines (Wien) [sommerrute]
* British Airways (London-Gatwick)
* Clickair (Barcelona, Valencia) [sommerruter]
* Croatia Airlines (Amsterdam, Beirut, Düsseldorf [sommerrute], Frankfurt, London-Gatwick, Osijek [sommerrute], Paris-Charles de Gaulle, Pula [sommerrute], Roma-Fiumicino, Split, Tel Aviv, Wien, Zagreb, Zürich)
* Darwin Airline (Genève, Lugano, Zürich) [sommerruter]
* Dubrovnik Airline (Belfast-International) [sommerrute]
* Flybe (Birmingham, Exeter, Southampton) [sommerrute]
* FlyNonstop (Kristiansand) [starter 25. April 2013]
* Germanwings (Köln/Bonn) [sommerrute]
* Iberia Airlines (Madrid) [sommerrute]
* Jetairfly (Brussel) [sommerrute]
* Jet2.com (Belfast-International, Edinburgh, Leeds-Bradford, Manchester)[sommerrute]
* Norwegian Air Shuttle (Bergen, Oslo, Stavanger, Stockholm-Arlanda, Trondheim) [sommerruter]
* Scandinavian Airlines (Oslo) [sommerrute]
* Thomsonfly (London-Gatwick, London-Luton, Manchester) [sommerruter]
* TUIfly (Hannover, München, Stuttgart) [sommerruter]

## Galleri

## Referanser


## Eksterne lenker
* 
* Official site  (engelsk)
* Guide to Dubrovnik Airport
Jura (Skottland)

**Jura** (engelsk: **Isle of Jura**, gælisk: **Diùra** ) er en øy i Atlanterhavet, på vestkysten av Skottland i øygruppen indre Hebridene. Navnet kommer av norrønt *dyr-ey*, Dyrøy. Administrativt tilhører øya den skotske regionen Argyll and Bute. Nærmere lokalisert ligger Jura vest for fastlandet ved Kintyre og Inveray, nordøst for Islay og sør for Firth of Lorn og øya Mull. Rett nord for Jura ligger den lille øya Scarba, og i sundet mellom øyene oppstår en sterk tidevannsstrøm kjent som Corryvreckan. Øya er definert som National Scenic Area.

Øya har et areal på 365,43 km², og er med det den åttende største øya i Skottland (den femte største i Hebridene). Øya er fjell-lendt, og det høyeste punktet er Beinn an Òir (gælisk for «fjell av gull») som er 785 meter over havet. Det er et av tre fjell som i fellesskap er kjente som *Paps of Jura*, de andre to er Beinn Shiantaidh (755 moh.) og Beinn a' Chaolais (734 moh.). Fjorden Loch Tarbert deler nesten øya i to midt på. Øya er for det meste kledt av heier med lyng, gras og myrområder, med mindre arealer av løvskog. Den har en meget stor bestand av hjort som beiter sammen med sauer og storfe på heiene, og et nokså rikt fugleliv. Et annet faunamessig særtrekk er at hoggormen er svært tallrik på disse heiene. I de mange buktene og vikene langs kysten treffer man ofte på steinkobbe og oter.

I 2001 hadde Jura en befolkning på 188 innbyggere fordelt på 89 husstander. De aller fleste av innbyggerne bor i landsbyen Craighouse på østkysten. Her ligger øyas eneste hotell, butikk og kirke, og her ligger også destilleriet som produserer single malt whisky-merket Isle of Jura.

George Orwell bodde på Jura de tre siste årene av sitt liv, og her fullførte han romanen ''1984'' i tidsrommet 1947-48.

## Referanser


## Eksterne lenker
*
Giovanni Delise

**Giovanni Delise** (født 1. november 1907, død 19. mai 1947) var en italiensk roer som deltok i de olympiske leker 1928 i Amsterdam.

Delise ble olympisk mester i roing under OL 1928 i Amsterdam. Han vant firer med styrmann sammen med Valerio Perentin, Giliante D'Este, Nicolò Vittori og Renato Petronio som var styrmann. Den italienske båten vant med tiden 6.47,8 over femten sekunder  raskere en sølvvinnerne fra Sveits.

## OL-medaljer
*   1928  Amsterdam - **Gull** i roing, firer med styrmann  Italia

## Referanser


## Eksterne lenker
*
Jean-Paul van Poppel

**Jean-Paul van Poppel** (født 30. september 1962 i Tilburg i Noord-Brabant) er en tidligere nederlandsk syklist. 

Han var en sprinter og har etappeseire i alle tre Grand Tours.

Etter den aktive karrieren har han vært leder for kvinnelag, og var i 2009-2010 sportsdirektør i Cervélo TestTeam. Fra 2011-sesongen er han sportsdirektør i Vacansoleil-DCM.

## Større seire

;1985
: Etappeseier i Tour de l'Avenir
: Etappeseier i Belgia rundt
;1986
: To etappeseire i Giro d'Italia
: Etappeseier i Tirreno-Adriatico
: Grote Scheldeprijs
;1987
: To etappeseire i Tour de France
: Grønn trøye
;1988
: Fire etappeseire i Tour de France
: Grote Scheldeprijs
;1989
: To etappeseire i Giro d'Italia
: Veenendaal-Veenendaal
;1991
: Etappeseier i Tour de France
: Fire etappeseire i Vuelta a España
: Etappeseier i Paris-Nice
;1992
: Etappeseier i Tour de France
: To etappeseire i Vuelta a España
;1993
: To etappeseire i Vuelta a España
;1994
: Etappeseier i Tour de France
: Etappeseier i Vuelta a España
: Étoile de Bessèges

## Eksterne lenker
*
Bettino Craxi

**Benedetto Craxi**, bedre kjent som **Bettino** (1934–2000), var en italiensk politiker for det italienske sosialistpartiet. 

Han var statsminister to ganger, fra 4. august 1983 til 1. august 1986 og fra 1. august 1986 til 17. april 1987. Under etterforskningen av en omfattende korrupsjon i italiensk politikk ble han i 1993 fratatt parlamentarisk immunitet. I 1994 flyktet han til Tunisia. Han ble samme år in absentia dømt til 8 1/2 års fengsel for korrupsjon. Seks år senere døde han i Hammamet.

## Se også
* Italiensk politikk

## Referanser


## Eksterne lenker
* 
*
IJ (bokstav)

:*Denne artikkelen omhandler bokstaven Ĳ. For innsjøen i Noord-Holland, Nederland ved samme navn, se [[Ĳ]]*

**Ĳ** og **ĳ** er en digraf sammensatt av bokstavene *i* og *j* og er mye brukt i nederlandsk. Den blir noen ganger ansett som en ligatur, eller til og med en egen bokstav – selv om den i de fleste fonter vises som *i* og *j* med knepen avstand. En grunn til at den oppfattes som en ligatur er at i situasjoner der et ord skal skrives med stor bokstav, vil både i og j være en stor bokstav, for eksempel skal begge bokstavene i navnet til elven IJ være store.

En *ĳ* i skrevet nederlandsk uttales som regel som diftongen . I Standard nederlandsk, og de fleste nederlandske dialekter, kan diftongen  staves som både *ĳ* og *ei*. Dette kan skape forvirring hos skoleelever og de må gjerne studere lister av ord med *ei* og *ij*. For å skille mellom disse, kalles *ĳ* ofte for *lang ĳ* («lange *ĳ*») og *ei* for *korte ei* («kort *ei*») eller bare *E - I*. Navnet *Lange ĳ* kommer nok av at den strekker seg ned under linjen når den skrives, ikke av uttalen ettersom begge lydene uttales likt.

Nederlandske etternavn ble registrert til regjeringen noen ganger med *ij*, og noen ganger med *y*.  Fordi, nederlandske navn har ofte forskjellige stavemåter mellom familier. Sammenlign for exempel: «*De Rooij*» og «*De Rooy*». Internasjonalt, navn skrives ofte med *y* i stedet for *ij*. Noen eksempler er fotballspillerne Johan Cruyff og Ruud van Nistelrooy. Da klubben var blitt en gjenganger i europacupene på 70-tallet, skiftet Fotballklubben *Feijenoord* fra Rotterdam offisielt navn til Feyenoord, mens bydelen som har gitt navn til klubben, fortsatt heter Feijenoord.

## Referanser
Tour de France 1991

**Tour de France 1991** var den 78. utgaven av Tour de France og ble arrangert fra 6. til 28. juli 1991. Miguel Indurain tok sammenlagtseieren. I 1991 deltok hele fire norske ryttere: Olaf Lurvik 73.-plass, Dag Otto Lauritzen brøt etter 18. etappe, Atle Pedersen brøt på 18. etappe og Atle Kvålsvoll. Bare i 2016 har rittet hatt like mange norske deltagere.

## Sammenlagt

## Etappene
Hijra (transperson)

På det indiske subkontinent regnes en **hijra** (hindi: हिजड़ा, urdu: حجڑا) å tilhøre «det tredje kjønn», hverken mann eller kvinne. De fleste er tildelt kjønnet «mann» ved fødselen eller har uklare kjønnskarakteristika, men noen er kvinner. Hijraer omtaler seg selv og kler seg vanligvis som kvinner. Det er ikke uvanlig at transpersoner deltar i Hijrakulturen.

## Bilder

Fil:Hidras of Panscheel Park-New Delhi-1994-2.jpg|Hijraer fra gaten Panscheel Park i det sørlige New Delhi, India, 1994.
Fil:Hijra.jpg|Hijra i Goa, India


## Se også
* Det tredje kjønn
* Kjønnsidentitet
* Transkvinne
* Fa'afafine
* Kathoey

## Eksterne lenker
*
Salto (andre betydninger)

En **salto**, eller **Salto**, kan vise til:

*Saltomortale – hvor «salto» er en kortere variant av dette ordet, og er mest vanlig i daglig bruk.

## Steder
*Salto (departement) – departement i Uruguay.
*Salto (São Paulo) – en by og kommune i Brasil.
*Salto (Uruguay) – en by i Uruguay.
Francis Frederick

**Francis Harland Frederick** (født 28. februar 1907, død 2. mai 1968) var en amerikansk roer som deltok i de olympiske leker 1928 i Amsterdam.

Frederick ble olympisk mester i roing under OL 1928 i Amsterdam. Han var med på den amerikanske åtteren som vant foran en britisk båt. Det amerikanske laget var sammensatt av roerne fra University of California. Mannskapet var roerne Marvin Stalder, John Brinck, Francis Frederick, William Thompson, William Dally, James Workman, Hubert A. Caldwell, Peter Donlon og Donald Blessing som var styrmann.

## OL-medaljer
*  1928  Amsterdam -  **Gull** i roing, åtter  USA

## Referanser


## Eksterne lenker
*
Tapi (distrikt)

**Tapi** (gujarati: તાપી જિલ્લો) er et distrikt i den indiske delstaten Gujarat. Distriktets hovedstad er Vyara. 

Distriktet ble opprettet 2. oktober 2007. Tehsilene Vyara, Songadh, Valod, Ucchal og Nizar ble overført fra distriktet Surat.

## Demografi
Ved folketellingen i 2011 var det  innbyggere i distriktet, mot  i 2001. Den urbane befolkningen utgjør 9,79 % av befolkningen.

Barn i alderen 0 til 6 år utgjorde 10,48 % i 2011 mot 13,76 % i 2001. Antallet jenter i den alderen per tusen gutter er 944 i 2011 mot 951 i 2001. 
## Referanser
Flatey i Skjálfandi

**Flatey** (Flatøy på norsk) er ei øy i bukta Skjálfandi nord på Island. Øya ligger om lag 8,7 km fra Húsavík. Det høyeste punktet på øya ligger bare 20 meter over havet, noe som har gitt øya sitt navn. Den er 2,5 km lang og 1,7 km bred, og er den femte største øya rundt Island.

Folketallet på Flatey nådde en topp i 1942 da det bodde 120 mennesker på øya. Da andre tettsteder og  byer begynte å vokse, klarte ikke flatey å konkurrere med dem, og folk begynte å flytte fra øya. I 1967 var det ingen innbyggere igjen. I dag kommer islendingene stort sett til Flatey om sommeren, og mange turister besøker øya. 

Skjálfandi er en god fiskeplass, spesielt etter torsk og rognkjeks. Jordsmonnet er godt, så innbyggerne drev med både fiske og jordbruk. Alle hus hadde ei melkeku, noen sauer og høner. 

Det er bare få bygninger på øya. Den viktigste er skolehuset som ble bygd i 1929, ei gammel kirke som ble stengt i 1884, et fyr fra 1913, som ble gjenoppbygd i 1963 og en radiotelegraf fra 1931. Den gamle kirka ble erstattet av en ny i 1960. Den nye kirka ble flyttet fra Brettingsstaðir i Flateyjardalur og bygd opp igjen her. 

Det rike fuglelivet trekker til seg mange turister. Av de 37 fugleartene på Island kan man finne 30 på Flatey i hekkesesongen, blant annet lundefugl, terne, småspove og heilo. 

## Eksterne lenker
* Generell informasjon om Flatey
Don’t Tread on Me

**«Don't Tread on Me»** er den sjette sporet på Metallicas selvtitulerte album fra 1991. Tittelen er hentet fra den Den amerikanske revolusjon. På Gadsden-flagget er ordene «Don't Tread On Me» skrevet på en gul bakgrunn med en klapperslange, som forøvrig er avbildet på fremsiden av albumet *[[Metallica (album)|Metallica]]*.

Introen til sangen er tatt fra skuespillet og filmen West Side Story. Teksten viser også til Patrick Henrys berømte sitat «Give me liberty or give me death», med sanglinjen «liberty or death, what we so proudly hail.»

I et intervju med Playboy Magazine uttalte vokalisten James Hetfield at han ikke har så mye til overs for sangen. I intervjuet sier Hetfield «There are some songs on there I don't like. 'Don't Tread on Me', probably not one of my favorite songs musically.»

Sangen klatret til nummer 21 på Billboard Mainstream Rock Tracks i USA selv om sangen aldri ble utgitt som single der.

## Referanser


## Eksterne lenker
*
Invertert pendel

En **invertert pendel** er en pendel som har massen høyere enn sitt vippepunkt. Mens en vanlig pendel er stabil når massen henger rett ned, vil en invertert pendel være ustabil av natur, og trenger dermed påvirkning av ytre krefter for å beholde sin stabilitet. Denne påvirkningen kan enten være i form av moment tilført vippepunktet, eller horisontal bevegelse av vippepunktet.

Den inverterte pendel er en vanlig regneoppgave innen reguleringsteknikk og kybernetikk. 

Noen eksempler på inverterte pendler i den virkelige verden er mennesker som går på to bein, det personlige fremkomstmiddelet Segway, raketter, eller  motorsykler.
Tredje kjønn

Begrepet **det tredje kjønn** benyttes om mennesker som ikke anses eller anser seg for å være mann eller kvinne og om den sosiale kategorien som eksisterer i land som, juridisk og/eller kulturelt, anerkjenner tre eller flere kjønn. Begrepet brukes i moderne tid særlig om en juridisk kjønnskategori som er innført i tillegg til mann og kvinne i flere land.

## Utbredelse
En tredje juridisk kjønnskategori er innført i europeiske land som Danmark, Island, Nederland, Østerrike, Tyskland og Malta. Videre eksisterer en tredje juridisk kjønnskategori i flere asiatiske land som India, Nepal, Bangladesh og Pakistan, og i USA, Canada og Australia. Rundt to milliarder mennesker bor i de landene som anerkjenner tredje kjønn.

I Norge vedtok Jonas Gahr Støres regjering i 2021 å utrede innføring av en tredje juridisk kjønnskategori. En faglig utredning laget av Bufdir på oppdrag fra regjeringen og som ble lagt frem i 2023 fastslo at en ny juridisk kjønnskategori ikke vil kollidere med menneskerettslige forpliktelser, og skisserte fem modeller for å innføre det i Norge. Fra før har Venstre, SV, Rødt og MDG programfestet at de støtter dette. Arbeiderpartiet har programfestet å «vurdere å innføre et tredje juridisk kjønn». Fremskrittspartiets Ungdom har også gått inn for en tredje juridisk kjønnskategori, mens daværende KrF-leder Knut Arild Hareide stilte seg åpen for å vurdere det. Senterpartiets representanter har vært stilt fritt i saken. Innføring av tredje juridisk kjønn har vært oppe til votering i Stortinget flere ganger tidligere, etter forslag fra Venstre og SV. Per 2022 er det bare Kristelig Folkeparti som er mot.

Nepal var det første landet i verden som anerkjente det tredje kjønn. Begrepet har også blitt brukt for å beskrive hijraene i India, Bangladesh og Pakistan, fa'afafina og lignende grupper i Polynesia og edsvorne jomfruer på Balkan, og brukes også av mange mennesker som tilhører disse gruppene. Indisk høyesterett anerkjente i 2014 tredje kjønn som en egen juridisk kjønnskategori.

## Se også
* Kjønnsidentitet

## Referanser